
השיטה הכי קליטה להקניית 'יחסי משפחה' היא להתחיל מהילד עצמו. 
לכל ילד יש אבא ואמא, אחים ואחיות, גם לאביו ואמו יש אחים ואחיות.
אם נתאר את הדין של 'אחות אשה' באופן הבא:
ראובן התחתן עם שרה, ולשרה יש אחות שנקראת לאה, לראובן אסור להתחתן עם לאה. 
הילד צריך לזכור:
1. מי התחתן עם מי? ראובן התחתן עם שרה.
2. מי הקרוב של מי שהתחתן? לשרה יש אחות שנקראת לאה.
3. מי אסור על מי? ראובן אסור להתחתן עם לאה
כל הנתונים שמופיעים בתשובות הינם חדשים עבור הילד והם חיצונים ביחס אליו.

במקום זאת נאמר:

אסור לי להתחתן עם האחות של האשה שלי.

הילד יענה על השאלות בקלות.
1. מי התחתן עם מי? אני עם אשתי.

2. מי הקרוב של מי שהתחתן? אחות של אשתי.

3. מי אסור על מי? אני על אחות של אשתי.
כאשר נסביר לילד את הדין של 'אחות האב' באופן של 'אסור לי להתחתן עם אחות של אבא שלי' הוא יכול לצייר לעצמו באופן פשוט את הציור הבא:

לי (ברור מי זה...) יש אבא (גם זה ברור, לא כן?...), לאבא שלי יש אחות (זו שגרה ליד סבא וסבתא, 'דודה ציפי'...), לי אסור להתחתן איתה.  
דוגמאות נוספות:

'אשת האב': לי יש אבא, אשתו היא אמא שלי, אם הוא יתחתן עם עוד אשה - היא לא תהיה אמא שלי, והיא נקראת רק 'אשת אב' ולי אסור להתחתן איתה.
'אשת אח': אח שלי התחתן, אסור לי להתחתן עם אשתו.

'כלתו': לי יש בן שהתחתן, אסור לי להתחתן עם אשתו.
 'אשת אחי האב': לאבא שלי יש אח שהתחתן, לי אסור להתחתן עם האשה שלו.

